**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35.panta pirmā daļa.Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005.gada 15.marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35.panta pirmās daļas 1.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības apkarošanas dēļ nokautajiem vai nogalinātajiem dzīvniekiem, 2.punkts paredz kompensāciju par iznīcinātajiem kautķermeņiem un dzīvnieku izcelsmes produktiem, un 3.punkts paredz kompensāciju par iznīcināto dzīvnieku barību un inventāru. Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā. Dzīvnieku īpašniekam ZS „Zelmeņi” radās materiāli zaudējumi, savā ganāmpulkā apkarojot Āfrikas cūku mēri, jo tā dēļ tika nokauts 141 cūku sugas dzīvnieks, iznīcināti 138 kg dzīvnieku izcelsmes produkti un sadedzināti cūku sugas dzīvnieku aizgaldu dēļi. Dzīvnieku īpašniekam Viktoram Zalužinskim radās materiāli zaudējumi, savā ganāmpulkā apkarojot Āfrikas cūku mēri, jo tā dēļ tika nokauti 11 cūku sugas dzīvnieki, iznīcināti 17 kg dzīvnieku izcelsmes produkti un sadedzināti cūku sugas dzīvnieku aizgaldu dēļi. Dzīvnieku īpašnieks cūku sugas dzīvnieku aizgaldus savulaik uzcēlis no saimniecībā esošiem dēļiem, un viņam nav pavadzīmes vai cita izdevumus attaisnojoša dokumenta, tāpēc saskaņā ar spēkā esošajiem noteikumiem Nr.177 dzīvnieku īpašniekam nevar kompensēt zaudējumus par sadedzinātajiem aizgalda dēļiem.Dzīvnieku īpašniekam Vladimiram Horošilovam radās materiāli zaudējumi, savā ganāmpulkā apkarojot Āfrikas cūku mēri, jo tā dēļ tika nokauti 4 cūku sugas dzīvnieki.Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas tiem radušies Āfrikas cūku mēra uzliesmojuma apkarošanas laikā.Kompensāciju lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”. Ar rīkojuma projektu tiks nodrošināta noteikumu Nr.177 9.4.apakšpunkta prasības izpilde par to, ka kompensācija, pārskaitot to dzīvnieku īpašnieka norādītajā bankas kontā, tiek izmaksāta 90 dienu laikā no dzīvnieku īpašnieka iesnieguma saņemšanas. Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar Āfrikas cūku mēra programmu. Naudas līdzekļu atgūšana paredzēta no Eiropas Savienības budžeta saskaņā ar Eiropas Parlamenta un Padomes 2014.gada 15.maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK. Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki ZS „Zelmeņi”, Viktors Zalužinskis un Vladimirs Horošilovs.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem 18 633,95 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi *(euro)* |
| 2016.gads | 2017.gads | 2018.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 13 976,0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 18 634,0 | 0 | 0 | 0 |
| 2.1. valsts pamatbudžets | 0 | 18 634,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –18 634,0 | 13 976,0 | 0 | 0 |
| 3.1. valsts pamatbudžets | 0 | –18 634,0 | 13 976,0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| +18 634,0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam ZS „Zelmeņi” 17 057,29 *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.78-02 norādītajai informācijai saimniecībā nokautas 12 sivēnmātes, 3 vaislas dzīvnieki, 28 sivēni svarā līdz 30 kg, 50 nobarojamās cūkas svarā no 31 līdz 80 kg un 48 nobarojamās cūkas svarā virs 81 kg, kā arī iznīcināti 138 kg dzīvnieku izcelsmes pārtikas produkti. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta (turpmāk – LAD) iesniegtajā informācijā, kas pievienota anotācijas pielikumā. Tā kā cūku aizgalda dēļus nav iespējams dezinficēt, tie tika sadedzināti saimniecībā uz vietas. Dzīvnieku īpašnieks iesniedza LAD par iznīcinātajiem dēļiem izdevumus apliecinošu dokumentu kopijas, un LAD saskaņā ar noteikumu Nr.177 6.pielikumā noteikto aprēķināja kompensācijas apmēru. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam ZS „Zelmeņi” pienākas kompensācija pilnā apmērā – 17 057,29 *euro.* Ar rīkojuma projektu paredzēta kompensācijas izmaksa dzīvnieku īpašniekam Viktoram Zalužinskim 765,62 *euro* apmērā. Atbilstoši PVD inspektora aktā Nr.78-03 norādītajai informācijai saimniecībā nokauti 8 sivēni svarā līdz 30 kg, viena sivēnmāte un 2 nobarojamās cūkas svarā no 31 līdz 80 kg, kā arī iznīcināti 17 kg dzīvnieku izcelsmes pārtikas produkti. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam Viktoram Zalužinskim pienākas kompensācija pilnā apmērā – 765,62 *euro.* Ar rīkojuma projektu paredzēta kompensācijas izmaksa dzīvnieku īpašniekam Vladimiram Horošilovam 811,04 *euro* apmērā. Atbilstoši PVD inspektora dzīvnieku un novietnes pārbaudes protokolā Nr.V44-15-02092 norādītajai informācijai saimniecībā bija 4 sivēnmātes, no kurām viena nobeidzās un 3 tika nokautas, un no 3 nobarojamām cūkām (svarā no 31 līdz 80 kg) 1 nobeidzās un 1 tika nokauta. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam Vladimiram Horošilovam pienākas kompensācija pilnā apmērā – 811,04 *euro.* |
| 6.1. detalizēts ieņēmumu aprēķins | - |
| 6.2. detalizēts izdevumu aprēķins | - |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekš minētajiem dzīvnieku īpašniekiem nav konstatēti normatīvo aktu pārkāpumi, turklāt kaušanas brīdī cūku sugas dzīvniekiem nebija konstatētas slimību izraisītas pārmaiņas, tika pieņemts lēmums par kompensāciju nesamazināšanu. Katru gadu no Eiropas Savienības budžeta līdzekļiem valstij tiek pārskaitīti līdz 75% no iztērētajiem līdzekļiem kompensāciju izmaksai dzīvnieku īpašniekiem par slimībām, kuru uzraudzībai un apkarošanai ir sagatavota un ar Eiropas Komisiju saskaņota uzraudzības un apkarošanas programma. Šāda uzraudzības programma ir saskaņota Āfrikas cūku mēra uzraudzībai un apkarošanai.Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

Anotācijas IV, V un VI sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav  |

Zemkopības ministrs J.Dūklavs

02.12.2015. 16:59

1502

S.Vanaga

67027363, Sanita.Vanaga@zm.gov.lv